KTC จัดงานมหกรรมท่องเที่ยวแห่งปีลุ้นของสมนาคุณรวมมูลค่ากว่า 8 ลบ.
นายพงษ์ภาณุ เศวตรุนทร์ (กลางขวา) ปลัดกระทรวงการท่องเที่ยวและกีฬา ให้เกียรติเป็นประธานในพิธีเปิดงานมหกรรมท่องเที่ยวแห่งปี “เที่ยวทั่วไทย ไปทั่วโลก ครั้งที่ 18” ที่จัดขึ้นระหว่างวันที่ 17 – 21 กุมภาพันธ์ 2559 ณ ศูนย์การประชุมแห่งชาติสิริกิติ์
19 ก.พ. 2559


 
นายพงษ์ภาณุ เศวตรุนทร์ (กลางขวา) ปลัดกระทรวงการท่องเที่ยวและกีฬา ให้เกียรติเป็นประธานในพิธีเปิดงานมหกรรมท่องเที่ยวแห่งปี “เที่ยวทั่วไทย ไปทั่วโลก ครั้งที่ 18” ที่จัดขึ้นระหว่างวันที่ 17 – 21 กุมภาพันธ์ 2559 ณ ศูนย์การประชุมแห่งชาติสิริกิติ์ โดยมีนายศุภฤกษ์ ศูรางกูร (กลางซ้าย) นายกสมาคมไทยบริการท่องเที่ยว (ทีทีเอเอ)
นางพิทยา วรปัญญาสกุล (ที่ 2 จากซ้าย) รองประธานเจ้าหน้าที่บริหาร – ธุรกิจบัตรเครดิต  “เคทีซี” หรือ บริษัท บัตรกรุงไทย จำกัด (มหาชน) นายภูริวัจน์ ลิ้มถาวรรัตน์ (ที่ 2 จากขวา) อุปนายก สมาคมธุรกิจท่องเที่ยวภายในประเทศ (สทน.) 
นายสมเกียรติ รุ่งทวีผล (ซ้าย) ผู้อำนวยการฝ่ายการพาณิชย์ บริษัท ไทย-อะมาดิอุส เซาท์อีสต์เอเชีย จำกัด และนางสาวเจนจิรา อัศวะธนกุล (ขวา) ผู้จัดการฝ่ายประกันการเดินทางบริษัท ประกันภัยไทยวิวัฒน์ จำกัด (มหาชน) ให้การต้อนรับ โดยพิธีเปิดงานดังกล่าวจัดขึ้น ณ ศูนย์การประชุมแห่งชาติสิริกิติ์ เมื่อเร็วๆ นี้
ภายในงานฯ พบกับสินค้าและบริการด้านการเดินทางท่องเที่ยวแบบเต็มพิกัดทั้งในและต่างประเทศ อาทิ แพ็คเกจทัวร์ โรงแรม ตั๋วเครื่องบินและรถเช่า สมาชิกใช้จ่ายผ่านบัตรเครดิตเคทีซีภายในงาน รับของสมนาคุณรวมมูลค่ากว่า 8 ล้านบาท สมัครบัตรฯ ใหม่และได้รับการอนุมัติภายในงาน สามารถรับบัตรฯ ได้ในวันถัดไป
นอกจากนี้ สมาชิกยังสามารถเลือกซื้อตั๋วเครื่องบินและแพ็คเกจท่องเที่ยวราคาพิเศษจากเคทีซี เวิลด์ สัมผัสประสบการณ์ความสนุกที่โซนฮ่องกงดิสนีย์แลนด์ โดยสมาชิกที่ซื้อแพ็คเกจและบัตรผ่านประตูฮ่องกงดิสนีย์แลนด์ รับสิทธิ์ร่วมลุ้นรับของรางวัลมูลค่ากว่า 120,000 บาท ช้อปสินค้าถูกใจนักท่องเที่ยวกว่า 100 รายการกับ U Shop พร้อมพบกับแพ็คเกจที่พักสุดชิคและร่วมลุ้นรางวัลพิเศษที่ Thailand Boutique Awards mini CHIC Zone